Public procurement notice: Contract Notice
Published: 2024-10-24
Region: EL303
Contract type: Supplies
Procedure: Open procedure
CPV classification: 33113000: Magnetic resonance imaging equipment | 33190000 | 33197000 | 48180000
Estimated value: 1414000 EUR
Submission deadline: 2024-11-29
Award criteria: price

Technical requirements: Αντικείμενο της σύμβασης είναι η προμήθεια και η εγκατάσταση υλικών  για την αναβάθμιση του εγκατεστημένου Συστήματος Μαγνητικού Συντονισμού, της Μονάδας Έρευνας, Ακτινολογίας & Ιατρικής Απεικόνισης, του Β΄ Εργαστηρίου Ακτινολογίας  του ΕΚΠΑ,  στο πλαίσιο του έργου του Ειδικού Λογαριασμού Κονδυλίων Έρευνας του ΕΚΠΑ, με Κ.Ε 10796 και τίτλο “ΜΑΓΝΗΤΙΚΟΣ ΤΟΜΟΓΡΑΦΟΣ”.  Σκοπός είναι η αναβάθμιση του υφιστάμενου (εγκατεστημένου το έτος 2011) συγκροτήματος του Μαγνητικού Τομογράφου Achieva TX 3.0 της Μονάδας Έρευνας, Ακτινολογίας & Ιατρικής Απεικόνισης του Β΄ Εργαστηρίου Ακτινολογίας  του ΕΚΠΑ και η μετατροπή του σε νέο σύστημα σύγχρονης τεχνολογίας απεικονιστικών πρωτοκόλλων και εφαρμογών τεχνητής νοημοσύνης. Η αναβάθμιση κρίνεται  απαραίτητη για την συνέχιση της λειτουργίας του συγκροτήματος και για την επαύξηση της δυνατότητας παροχής υψηλής ποιότητας υπηρεσιών υγείας στους ασθενείς της Μονάδας.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
[παρ. 2.2.4 της Διακήρυξης].
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν:
Μέσο γενικό ετήσιο κύκλο εργασιών, για τα τρία (3) τελευταία έτη, ήτοι 2021, 2022 και 2023, ή για όσο διάστημα ασκούν την επιχειρηματική τους δραστηριότητα, εφόσον αυτό είναι μικρότερο, κατ’ ελάχιστον ίσο, με το 50 % της εκτιμώμενης αξίας σε ευρώ (€), μη συμπεριλαμβανομένου ΦΠΑ, της παρούσας σύμβασης. 
[παρ. 2.2.5 της Διακήρυξης].
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης,
οι οικονομικοί φορείς απαιτείται:
α)    να διαθέτουν επαρκές τεχνικό προσωπικό, εκπαιδευμένο και πιστοποιημένο από την κατασκευάστρια εταιρεία, (για τον συγκεκριμένο εξοπλισμό), το οποίο θα αναλάβει  την εγκατάσταση του εξοπλισμού, καθώς και  την εκπαίδευση του προσωπικού της Μονάδας Έρευνας Ακτινολογίας & Ιατρικής Απεικόνισης, στη χρήση και τις λειτουργίες του εξοπλισμού.
Tα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.
Οι απαιτήσεις αυτές θα πρέπει να καλύπτονται αθροιστικά από τα μέλη της ένωσης οικονομικών φορέων στην περίπτωση που οι οικονομικοί φορείς είναι ένωση προσώπων.
ΓΓια την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους προσφέροντες οικονομικούς φορείς, εγγυητική επιστολή συμμετοχής χρηματικού ποσού είκοσι οκτώ χιλιάδων διακοσίων ογδόντα ευρώ (28.280,00 €), ήτοι ποσού που ανέρχεται σε ποσοστό 2 % επί της εκτιμώμενης αξίας εκτός ΦΠΑ της σύμβασης. 
Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.
Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της παρούσας, ήτοι μέχρι 30/12/2025, άλλως η προσφορά απορρίπτεται. Η αναθέτουσα αρχή μπορεί, πριν από τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής. 
[παρ. 2.2.2 της Διακήρυξης]